ซุนต๋ง

ซุนต๋ง("จูฮีเล่าปี่กวนอูเตียวหุยสี่นายพบเตียวฮ่องซุนต๋งซึ่งเปนพวกฮั่นต๋งนั้น คุมทหารขวางหน้าเข้ารบจูฮี ๆ เห็นพลเตียวฮ่องมากนักก็ถอยกลับมา เตียวฮ่องซุนต๋งก็ไล่รบไปชิงคืนเอาเมืองได้")  เทียบกับ (正追趕間，趙弘、孫仲引賊眾到，與儁交戰。儁見弘勢大，引軍暫退。弘乘勢復奪宛城。) สามก๊ก (ซานกั๋วเหยี่ยนอี้) ตอนที่ 2. หรือ ซุนต๋อง("ฝ่ายเตียวฮ่องฮั่นต๋งซุนต๋องทหารเตียวก๊ก ครั้นเตียวก๊กตายแล้วก็ซ่องสุมพวกโจรได้หลายหมื่น ยกไปเที่ยวปล้นตีบ้านเมืองเผาเสียเปนหลายเมือง ม้าใช้จึงเอาเนื้อความไปบอกให้กราบทูลพระเจ้าเลนเต้ ๆ จึงให้มีตราไปถึงจูฮีให้จัดทหารที่มีฝีมือยกไปจับพวกโจร จูฮีจึงจัดทหารยกไปล้อมเมืองอ้วนเซียด้านตวันออก ให้เล่าปี่กวนอูเตียวหุยล้อมด้านตวันตก ฝ่ายเตียวฮ่องแต่งให้ฮั่นต๋งคุมทหารออกไปรบด้านซึ่งเล่าปี่ล้อมอยู่นั้น")  เทียบกับ (時又黃巾餘黨三人，─趙弘、韓忠、孫仲─，聚眾數萬，望風燒劫，稱與張角報讎。朝廷命朱儁即以得勝之師討之。儁奉詔，率軍前進。時賊據宛城，儁引兵攻之，趙弘遣韓忠出戰。儁遣玄德、關、張攻城西南角。) สามก๊ก (ซานกั๋วเหยี่ยนอี้) ตอนที่ 2. (เสียชีวิต 11 มกราคม ค.ศ. 185) มีชื่อในภาษาจีนกลางในบันทึกประวัติศาสตร์ว่า ซุน เซี่ย () เป็นขุนพลของกบฏโพกผ้าเหลืองในช่วงปลายยุคราชวงศ์ฮั่นตะวันออก (東漢 ตงฮั่น) เป็นผู้นำของกบฏโพกผ้าเหลืองในเมืองลำหยง (南陽郡 หนานหยางจฺวิ้น) เดิมซุนต๋งเป็นผู้ใต้บังคับบัญชาของจาง ม่านเฉิง (張曼成) ซุนต๋งได้ขึ้นเป็นผู้นำกบฏโพกผ้าเหลืองในเมืองลำหยงถัดจากจาง ม่านเฉิง, เตียวฮ่อง (趙弘 เจ้า หง) และฮั่นต๋ง (韓忠 หาน จง) ซึ่งทุกคนถูกสังหารระหว่างการรบกับทัพหลวงของราชวงศ์ฮั่นที่ยกมาปราบกบฏ

ซุนต๋งปรากฏชื่อในนวนิยายอิงประวัติศาสตร์เรื่อง สามก๊ก (三國演義 ซานกั๋วเหยี่ยนอี้) ที่ประพันธ์ในคริสต์ศตวรรษที่ 14 โดยซุนต๋งในนวนิยายมีชื่อในภาษาจีนกลางว่า ซุน จ้ง ()

 ประวัติ 
เมื่อ ค.ศ. 184 ในรัชสมัยพระเจ้าเลนเต้ (漢靈帝 ฮั่นหลิงตี้) แห่งราชวงศ์ฮั่นตะวันออก (東漢 ตงฮั่น) กบฏโพกผ้าเหลืองก่อการขึ้นในหลายมณฑล ในวันที่ 24 มีนาคมปีนั้น กบฏโพกผ้าเหลืองในเมืองลำหยง (南陽郡 หนานหยางจฺวิ้น) มณฑลเกงจิ๋ว (荊州 จิงโจว) นำโดยจาง ม่านเฉิง (張曼成) สังหารฉู่ ก้ง (褚貢) เจ้าเมือง (太守 ไท่โฉ่ว) ของเมืองลำหยง และยึดอำเภออ้วนเซีย (宛城 หว่านเฉิง; ปัจจุบันคือเขตหว่านเฉิง นครหนานหยาง มณฑลเหอหนาน) ซึ่งเป็นอำเภอเอกของเมืองลำหยง(庚子，南陽黃巾張曼成攻殺郡守褚貢。) โฮ่วฮั่นชู เล่มที่ 8. ฉิน เจี๋ย (秦頡) ผู้รับตำแหน่งเจ้าเมืองของเมืองลำหยงถัดจากฉู่ ก้ง รวบรวมกำลังพลในท้องถิ่นเมืองลำหยงเข้าโจมตีจาง ม่านเฉิงจนเอาชนะได้และสังหารจาง ม่านเฉิงในช่วงระหว่างวันที่ 26 มิถุนายนถึง 25 กรกฎาคม(六月，南陽太守秦頡擊張曼成，斬之。) โฮ่วฮั่นชู เล่มที่ 8.(時南陽黃巾張曼成起兵，稱「神上使」，眾數萬，殺郡守褚貢，屯宛下百餘日。) โฮ่วฮั่นชู เล่มที่ 71. หลังการเสียชีวิตของจาง ม่านเฉิง กบฏโพกผ้าเหลืองในเมืองลำหยงที่เหลืออยู่ได้ตั้งให้เตียวฮ่อง (趙弘 เจ้า หง) ซึ่งเป็นผู้ใตับังคับบัญชาของจาง ม่านเฉิงขึ้นเป็นผู้นำแทน(後太守秦頡擊殺曼成，賊更以趙弘為帥，眾浸盛，遂十餘萬，據宛城。) โฮ่วฮั่นชู เล่มที่ 71. จูฮี (朱儁 จู จฺวิ้น) ขุนพลราชองครักษ์ฝ่ายซ้าย (左中郎將 จั่วจงหลางเจี้ยง) แม่ทัพทัพหลวงของราชวงศ์ฮั่นในการปราบกบฏโพกผ้าเหลือง ได้ประสานทัพกับฉิน เจี๋ยและชีจิ๋วเป๋ง (徐璆 สฺวี ฉิว) ผู้เป็นข้าหลวงมณฑล (刺史 ชื่อฉื่อ) ของมณฑลเกงจิ๋วเข้าล้อมเตียวฮ่องที่อำเภออ้วนเซีย(儁與荊州刺史徐璆及秦頡合兵萬八千人圍弘，自六月至八月不拔。) โฮ่วฮั่นชู เล่มที่ 71. ในที่สุดก็สังหารเตียวฮ่องได้สำเร็จ(儁因急擊弘，斬之。) โฮ่วฮั่นชู เล่มที่ 71. หลังการเสียชีวิตของเตียวฮ่อง ฮั่นต๋ง (韓忠 หาน จง) ซึ่งเป็นผู้ใตับังคับบัญชาของเตียวฮ่องขึ้นเป็นผู้นำของกบฏโพกผ้าเหลืองในเมืองลำหยงแทนและตั้งมั่นต้านทานจูฮีต่อไป(賊餘帥韓忠復據宛拒儁。) โฮ่วฮั่นชู เล่มที่ 71. ในที่สุดฮั่นต๋งก็พ่ายแพ้และยอมจำนนต่อจูฮี แต่ฉิน เจี๋ยยังแค้นเคืองฮั่นต๋งจึงสังหารฮั่นต๋งเสีย(既而解圍，忠果出戰，儁因擊，大破之。乘勝逐北數十里，斬首萬餘級。忠等遂降。而秦頡積忿忠，遂殺之。) โฮ่วฮั่นชู เล่มที่ 71. หลังฮั่นต๋งเสียชีวิต กบฏโพกผ้าเหลืองในเมืองลำหยงที่เหลืออยู่รู้สึกหวาดกลัวและไม่สบายใจ เหล่ากบฏตัดสินใจตั้งให้ซุนต๋งเป็นผู้นำแทน และกลับไปยึดอำเภออ้วนเซียเป็นที่มั่น (餘衆懼不自安，復以孫夏為帥，還屯宛中。) โฮ่วฮั่นชู เล่มที่ 71.

เมื่อวันที่ 11 มกราคม ค.ศ. 185 จูฮีนำพลเร่งเข้าโจมตีจนยึดได้อำเภออ้วนเซีย ซุนต๋งหนีจากอำเภออ้วนเซียไปยังอำเภอซีเอ้อ (西鄂縣 ซีเอ้อเซี่ยน; ทางเหนือของนครหนานหยาง มณฑลเหอหนานในปัจจุบัน) จูฮีนำทหารไล่ตามจนมาทันที่เขาจิง (精山 จิงชาน) ในเขตอำเภอซีเอ้อ โจมตีกบฏจนแตกพ่ายกระจัดกระจาย ตัดศีรษะกบฏได้หมื่นกว่าคน รวมถึงสังหารซุนต๋งได้ในที่รบ(儁急攻之。夏走，追至西鄂精山，又破之。復斬萬餘級，賊遂解散。) โฮ่วฮั่นชู เล่มที่ 71.

 ในนวนิยาย สามก๊ก 

ในนวนิยายอิงประวัติศาสตร์ในคริสต์ศตวรรษที่ 14 เรื่องสามก๊ก (三國演義 ซานกั๋วเหยี่ยนอี้) ซุนต๋งมีบทบาทในตอนที่ 2 ของนวนิยาย โดยซุนต๋งในนวนิยาย สามก๊ก มีชื่อในภาษาจีนกลางว่า ซุน จ้ง () 

นวนิยาย สามก๊ก เล่าว่าซุนต๋งร่วมกับเตียวฮ่องและฮั่นต๋งเข้ายึดอำเภออ้วนเซียเป็นฐานที่มั่นในการรบกับจูฮีและเล่าปี่ (劉備 หลิว เป้ย์) ที่นำกำลังมาปิดล้อม หลังจากเตียวฮ่องและฮั่นต๋งถูกสังหารระหว่างการรบ ซุนต๋งพยายามหลบหนีออกทางประตูทิศเหนือของอำเภออ้วนเซีย แล้วพบเข้ากับเล่าปี่ ซุนต๋งไม่อยากสู้จึงเอาแต่พยายามหนี เล่าปี่จึงยิงเกาทัณฑ์ไปถูกซุนต๋งตกม้าเสียชีวิต("ฝ่ายซุนต๋งเห็นจะต่อสู้ด้วยซุนเกี๋ยนมิได้ ก็ขี่ม้าพาพวกโจรทั้งนั้นจะหนีออกประตูด้านเหนือ พอเห็นเล่าปี่ตีกระหนาบเข้ามา ซุนต๋งตกใจคิดว่ากูครั้งนี้เห็นจะไม่พ้นมือเล่าปี่จะคิดเอาแต่รอดชีวิตเถิด ซุนต๋งก็ถอยเข้ามา เล่าปี่ก็ยิงเกาทัณฑ์ไปถูกซุนต๋งตกม้าตาย")  เทียบกับ (孫仲引賊突出北門，正迎玄德，無心戀戰，只待奔逃。玄德張弓一箭，正中孫仲，翻身落馬。) สามก๊ก (ซานกั๋วเหยี่ยนอี้) ตอนที่ 2.

 ดูเพิ่ม 
 รายชื่อบุคคลในยุคสามก๊ก

 หมายเหตุ 

 อ้างอิง 

 บรรณานุกรม 
 ฟ่าน เย่ (คริสต์ศตวรรษที่ 5). โฮ่วฮั่นชู.
 ล่อกวนตง (คริสต์ศตวรรษที่ 14). สามก๊ก (ซานกั๋วเหยี่ยนอี้).

หมวดหมู่:กบฏโพกผ้าเหลือง
หมวดหมู่:บุคคลในยุคราชวงศ์ฮั่นที่ถูกสังหารในยุทธการ